**Gnuovi** (lat. *Connochaetes*; afrikaans: *wildebeest*, tj. „divlja stoka") su rod velikih antilopa koji uključuje dvije vrste koje obje žive u Africi: crni gnu (*Connochaetes gnou*) i plavi gnu (*Connochaetes taurinus*). Gnu je visok od 1,15 do 1,4 metra u visini ramena i može težiti od 150 do 250 kilograma. Naseljavaju ravnice i rijetke šume u jugozapadnoj Africi, sjeverno do zapadne Tanzanije. Gnuovi su najbrojnije velike životinje, i po broju jedinki i biomasi, u Istočnoj Africi. Gnu može da živi i više od 20 godina. 

Krdo gnuova iz zraka u Nacionalnom parku Maasai Mara (Kenija)
Krdo gnuova u Nacionalnom parku Ngorongoro (Tanzanija)
Ime mu je nastalo onomatopejom glasanja gnua, kojeg su Hotentoti izgovarali *gnou*, a latinski naziv dolazi od grčkih riječi *konnos* („brada") i *khaite* („lepršave dlake").

Pretežito se hrane travom, a sezonska osobitost afričkih savana ih prisiljava da se sele tijekom godine. Glavna seoba je u svibnju kada više od milijun životinja napušta livade i odlazi u šume. Svake godine u svibnju i lipnju velika krda gnuova i zebra se uputi od središnjih ravnica Serengetija prema zapadnim velikim trajnim lokvama vode. To je najveća seoba sisavaca na svijetu, koju često zovu „Deseto svjetsko čudo prirode". U studenom, s prvim kišama, vraćaju se u ravnice.

Ženke gnua se tele ljeti u ravnicama. Tele može da hoda odmah nekoliko minuta poslije rođenja, a poslije nekoliko dana može da prati krdo. Poslije telenja počinje sezona parenja. Dominantni mužjaci brane teritoriju koju su obilježili balegom i feromonima proizvedenima u mirisnim žlijezdama u kopitima. Podčinjeni mužjaci formiraju krda samaca.

Gnu je važan deo ekosustava savana. Njihova balega đubri zemljište, a njihova ispaša i gaženje kopitama potiče novi rast trave. Također su i važan plijen za mnoge grabežljivce kao što su lavovi, hijene i krokodili. U Zimbabveu se gnu nalazi u nižim predjelima, na sjeveroistoku, jugu i jugozapadu središnje visoravni. Nisu prisutni u dolini Zambezija, najverovatnije zbog Ce-ce muha. Spaktakularne koncentracije gnuova se mogu vidjeti u nacionalnom parku Hwange na stepama Ngamo tijekom kišnog razdoblja.

Podvrste
--------

Crni ili bjelorepi gnu
Postoje dvije vrste gnua koje su se prije oko milijuna godina razdvojile u sjevernu i južnu vrstu: 

* **Plavi gnu** (lat. *C. taurinus*) je rasprotranjenija sjeverna vrsta koja ima pet podvrsta. Ova vrsta se jako malo promijenila od zajedničkog predaka, dok se crni gnu morfološki prilagodio južnim otvorenim pašnjacima.
* **Crni** ili **bjelorepi gnu** (lat. *C. gnou*) je južna vrsta koja se odlikuje većim rogovima i izrazito bijelim repom zbog kojega njegovo tijelo izgleda crnje.

Izvori
------

1. ↑  Staffan Ulfstrand, *Savannah Lives: Animal Life and Human Evolution in Africa*, OXford: Oxford University Press, 2002.
2. ↑  Frank Partridge, *The fast show*, The Independent, London, 20. svibnja 2006. () Preuzeto 3. studenog 2011.

* Mammal Species of the World, A Taxonomic and Geographic Reference, 3rd edition, 2005. ISBN 0801882214

### Ostali projekti

|  |  |
| --- | --- |
|  | U Wikimedijinoj ostavi nalazi se članak na temu: **Gnu** |
|  | Wikivrste imaju podatke o: **Connochaetes** |